open-index/open-wikipedia-markdown huggingface dataset:
دیسمڈرو

***دیسمڈرو*** (اردو: خوبصورت لڑکا) میں 2007ء میں جاری ہونے والی ایک بھارتی تیلگو زبان کی ہنگامہ خیز فلم ہے۔ اس فلم کے ہدایت کار پوری جگناتھ ہیں۔ اس فلم کو ڈی وی وی ڈنایا نے یونیورسل میڈیا کے بینر تلے پروڈیوس کیا۔ اس فلم کے مرکزی ستارے اللو ارجن اور ہنسیکا موٹوانی ہیں۔ یہ فلم 12 جنوری، 2007ء کو 400 سے زائد سنیماگھروں میں جاری ہوئی۔ یہ فلم اللو ارجن کے فلمی سفر کی کامیاب فلموں میں سے ایک ہے۔ یہ اداکارہ ہنسیکا کی بطور مرکزی کردار پہلی فلم ہے۔ رمبھا نے آئٹم گانے میں اللو ارجن کے ساتھ رقص کیا۔ یہ فلم ملیالم اور تمل میں *ہیرو: دی ریئل ہیرو* اور ہندی میں *اک جوالا مکھی* کے عنوان سے ڈب کی گئی۔

## تیاری

اللو ارجن کی فلم ہیپی کی اشاعت کے بعد یہ بتایا جا رہا تھا کہ آپ تمل فلم سواکاسی کے تیلگو ری میک میں کام کریں گے۔ اس فلم کے مرکزی ستارے وجے اور اسین تھے۔ لیکن بعد میں، پوری جگناتھ کی ہدایت کردہ اور ڈی ڈی ڈنایا کی یونیورسل میڈیا کے بینر تلے تیار کردہ اس فلم میں کام کیا۔ اس فلم کا عنوان *دیسمڈرو* رکھا گیا۔ پوری جگناتھ نے فلم کی کہانی پر بینکاک میں کام کیا اور 16 جون، 2006ء کو حیدرآباد واپس آئے۔ اس فلم کی منصوبہ بندی باضابطہ طور پر 19 جون، 2006ء کو پوری جگناتھ کی پروڈکشن کمپنی ویشنو اکیڈمی میں ہوئی۔

اللو ارجن نے اس فلم میں ایک میڈیا رپورٹر کا کردار نبھایا۔ اس کردار کے لیے، اللو ارجن نے اپنے بالوں اور *سکس پیک* (six-pack) پر کافی توجہ دی۔ ہنسیکا موٹوانی کو فلم کی مرکزی اداکارہ کے طور پر چنا گیا، جنھوں نے اس فلم کے ذریعے صرف 16 سال کی عمر میں اپنے فنی سفر کا آغاز کیا۔ انھوں نے اس فلم میں ایک سنیاسن کا کردار نبھایا۔ رمبھا نے اللو ارجن کے ساتھ آئٹم نمبر میں رقص کیا۔

### فلمنگ
[دائیں|260px|تصغیر|[سلسلہ کوہ ہمالیہ]]
شوٹنگ کی شروعات 28 جولائی، 2016ء کو حیدرآباد میں ہوئی۔ فلم کا اگلا شیڈول ہماچل پردیش میں شوٹ کیا گیا۔ ستمبر 2006ء کی شروعات میں کچھ ہنگامی منظر منالی میں شوٹ ہوئے۔ اس کے کچھ ہفتوں بعد مرکزی کرداروں کے درمیان کے کچھ منظر ہماچل پردیش میں شوٹ ہوئے۔ شوٹنگ کے اس حصے کو 5 دسمبر، 2006ء کو ختم ہونا تھا۔ لیکن بعد میں 10 اکتوبر، بھارتی ختم ہوا۔ فلم کے کچھ ہنگامی منظر دسمبر 2006ء کی شروعات میں گچی بولی کی ایک *الومینیم فیکٹری* میں شوٹ ہوئے۔

## اشاعت
فلم کو دنیا بھر میں 500 اسکرینوں پر جاری کیا گیا، جس میں آندھرا پردیش میں 424، کرناٹک میں 32، اوڈیشا میں 8، چینائی میں 2، ممبئی میں 3 اور بیرون ملک میں 31 اسکرینیں شامل ہیں۔

## حوالہ جات

## بیرونی روابط
* 

زمرہ:2000ء کی دہائی کی تیلگو زبان کی فلمیں
زمرہ:2008ء کی فلمیں
زمرہ:انتقام سے متعلق بھارتی فلمیں
زمرہ:بھارت میں میڈیا کے بارے میں فلمیں
زمرہ:بھارتی ایکشن تھرلر فلمیں
زمرہ:بھارتی ایکشن فلمیں
زمرہ:بھارتی جرم فلمیں
زمرہ:بھارتی رومانوی فلمیں
زمرہ:بھارتی رومانوی موسیقانہ فلمیں
زمرہ:بھارتی رومانوی ڈراما فلمیں
زمرہ:بھارتی فلمیں
زمرہ:تلنگانہ میں عکس بند فلمیں
زمرہ:تلنگانہ میں ہونے والے واقعات پر فلمیں
زمرہ:تیلگو زبان کی فلمیں
زمرہ:حیدرآباد، بھارت میں عکس بند فلمیں
زمرہ:حیدرآباد، بھارت میں ہونے والے واقعات پر فلمیں
زمرہ:مصالحہ فلمیں
زمرہ:ہماچل پردیش میں عکس بند فلمیں
زمرہ:ہماچل پردیش میں ہونے والے واقعات پر فلمیں
زمرہ:ہندی میں ڈب شدہ تیلگو زبان کی فلمیں
زمرہ:ایک آئٹم نمبر والی فلمیں
زمرہ:صحافیوں کے بارے میں فلمیں
زمرہ:پوری جگن نادھ کی ہدایت کاری میں بننے والی فلمیں
زمرہ:2000ء کی دہائی کی مصالحہ فلمیں
زمرہ:چاکری کی مرتب کردہ موسیقی پر مشتمل فلمیں
زمرہ:بھارتی رومانوی ایکشن فلمیں
زمرہ:2000ء کی دہائی کی رومانوی ایکشن فلمیں
وروڈو

***وروڈو*** 2010ء میں جاری ہونے والی ایک بھارتی تیلگو زبان کی ہنگامہ خیز فلم ہے۔ اس فلم کے ہدایت کار اور مصنف گنا سیکھر ہیں۔ اس  فلم کے مرکزی ستارے آریہ، اللو ارجن، بھنو سری مہتا، سہاسنی منی رتنم، اشیش ودیرتھی، سیاجی شندے اور براہما نندم ہیں۔ ڈی وی وی ڈنایا نے اس فلم کو پروڈیوس کیا۔ یہ فلم بعد میں ملیالم زبان میں *ورن* اور 2011ء میں*گولڈ مائن ٹیلی فلمز* کی طرف سے ہندی زبان میں *اک اور رکشک* کے عنوان کے ساتھ ڈب کی گئی۔

اس فلم کی موسیقی منی شرما نے کمپوز کی۔ فلم کی سنیما گرافی آر ڈی راج شیکھر نے سنبھالی جبکہ ایڈیٹنگ ایتھنی نے کی۔ اس فلم کو 31 مارچ، 2010ء کو جاری کیا گیا۔

## اشاعت
یہ فلم 31 مارچ، 2010ء کو جاری کی گئی اور شائقین کی طرف سے برے تجزیے حاصل کیے۔ یہ فلم باکس آفس پر بھی ناکام رہی۔

## گانوں کی فہرست
فلم کی موسیقی منی شرما نے کمپوز کی اور 7 مارچ، 2010ء کو رامائینڈو اسٹوڈیوز، حیدرآباد، دکن میں جاری کی گئی۔ اس فلم کے تمام گانوں کو ویٹری سندرما مورتھی نے لکھا۔ اس فلم کی موسیقی کو ادتیہ میوزک نے پروڈیوس کیا۔ آڈیو لاؤنچ کی تقریب میں فلم کے ستارے اور عاملہ سمیت کئی دوسری فلمی شخصیات جیسے، اللو ارویند، اللو ارجن، گنا سیکھر، ویٹری سندرما مورتھی، منی شرما، سریش، ڈی وی وی ڈنایا، دل راجو، تھوٹا پرساد، ایس ایس راجامولی، دگوبتی سریش بابو، شیام پرساد ریڈی، کے ایس رام راؤ، بی گوپال، بی وی ایس این پرساد اور کے ایل نارائن وغیرہ موجود تھیں۔ آڈیو سی ڈی، ایس ایس راجامولی کی طرف سے جاری کی گئی، پہلی کاپی کو اللو ارویند نے خریدا۔ آڈیو کیسٹس، شیام پرساد ریڈی کی طرف سے جاری کی گئی اور پہلی کاپی کو دگوبتی سریش بابو نے خریدا۔ تقریب کی شروعات اللو ارجن کی پرانی فلموں کے گانوں پر رقص سے ہوئی۔

## حوالہ جات

## بیرونی روابط
*

زمرہ:2010ء کی فلمیں
زمرہ:تیلگو زبان کی فلمیں
زمرہ:2010ء کی دہائی کی تیلگو  زبان کی فلمیں
زمرہ:بھارتی فلمیں
زمرہ:بھارتی رومانوی فلمیں
زمرہ:ہندی میں ڈب شدہ تیلگو زبان کی فلمیں
زمرہ:بھارتی ڈراما فلمیں
زمرہ:بھارتی ایکشن فلمیں
زمرہ:ایک آئٹم نمبر والی فلمیں
زمرہ:ویکی ڈیٹا سے مختلف مختصر وضاحت
زمرہ:بھارتی شادیوں کے بارے میں فلمیں
زمرہ:منی شرما کی مرتب کردہ موسیقی پر مشتمل فلمیں
مائتری پالا سری سینا

**پلی‌وتے گمرالگے مائتری‌پالا یاپا سری‌سینا** (؛ ؛ پیدائش 3 ستمبر 1951ء) ایک سری لنکائی سیاست دان جو جنوری 2015ء سے ملک کے ساتویں اور موجودہ صدر ہیں۔

## ابتدائی زندگی
مائتری پالا سری سینا 3 ستمبر 1951ء کو ضلع گامپاہا کے ایک گاؤں یاگوڈا میں پیدا ہوئے۔ ان کے والد پلی‌وتے گمرالگے البرت سری سینا جنگ عظیم دوم میں فوجی تھے، جن کو پولن نرووا کے قریب پانچ ایکڑ کی زیر آب زمین بطور انعام ملی تھی۔ جس کی وجہ سے ان خاندان یاگوڈا سے پولن نرووا آگیا تھا۔ ان کی والدہ یاپا اپوہمیلاگے دونا ننداوتی ایک اسکول ٹیچر تھیں۔

انھوں نے تھوپاویوا مہا ودیالیا اور رائل کالج، پولن نرووا سے تعلیم حاصل کی، رائل کالج ہی میں ان کی سیاست میں دلچسپی پیدا ہوئی۔ اسکول میں ہوتے ہوئے ان کی اشتمالیت (کیمونزم) میں دلچسپی پیدا ہوئی اور انھوں نے کمیونسٹ پارٹی میں شمولیت اختیار کی ساتھ ہی وہ پارٹی لیڈر این۔ شنموگداسن کے ساتھ پارٹی سرگرمیوں میں جڑے رہے۔ سنہ 1968ء میں وہ کمیونسٹ پارٹی کی حکومت مخالف ریلی میں شریک تھے اور ریلی پر لاٹھی چارج کر کے پولیس نے اسے منشتر کیا تھا۔

## ذاتی زندگی اور خاندان
سری سینا نے جینتی پُشپا کُماری سے شادی کی تھی۔ ان کی دو بیٹیاں، چتوریکا، دھرنی اور ایک بیٹا داہم ہے۔ مائتری پالا سری سینا مُنشیات سے پرہیز کرنے والے، سبزی خور اور مذہباً بودھ ہیں۔

سری سینا کے سب سے چھوٹے بھائی، پری‌ینتھا سری سینا کلہاڑی کے حملے دو دن بعد 28 مارچ 2018ء کو اپنے آبائی علاقے پولن نرووا میں وفات پاگئے تھے۔ پری‌ینتھا کو تشویش ناک حالت میں فوری طور پر ہسپتال منتقل کیا گیا تھا، جہاں وہ زخموں کی تاب نہ لاتے ہوئے چل بسے؛ اس وقت سری سینا چین کے دورے پر تھے۔

سری سینا کی بیٹی چتوریکا سری سینا نے سنہ 2017ء میں "جنانڈی‌پتھی تتھا“ کے عنوان سے ایک کتاب لکھی تھی۔تھی یہ سری لنکا کے صدر کی پہلی سوانح حیات تھی جو ان کی بیٹی نے لکھی۔  بعد میں پتہ چلا جس کتاب کے اتنے چرچے تھے وہ دراصل میڈیا گینگ ایک نامعلوم ملازم نے لکھی تھی، میڈیا گینگ ایک مارکیٹنگ ایجنسی ہے جس کی مالکن چتوریکا سری سینا ہیں۔ جبکہ سری سینا کے فرزند داہم متعدد تشدد آمیز اقدامات کر چکے ہیں اور ایک نائٹ کلب پر حملے کرنے والے گروہ کا سرغنا بھی انھیں ہی قرار دیا جاتا ہے۔

## حوالہ جات


زمرہ:1951ء کی پیدائشیں
زمرہ:بقید حیات شخصیات
زمرہ:سری لنکا کے وزرائے دفاع
زمرہ:سری لنکائی تھیروادی بدھ شخصیات
زمرہ:سنہالی سیاست دان
زمرہ:سری لنکا کے قیدی اور زیر حراست افراد
زمرہ:سری لنکی کمیونسٹ
زمرہ:کامنز زمرہ جس کا ربط ویکی ڈیٹا پر ہے
زمرہ:سری لنکی زیر حراست اور قیدی شخصیات
زمرہ:برطانوی سیلون کی شخصیات
زمرہ:سری لنکا کے صدور
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کی سری لنکی شخصیات
زمرہ:اکیسویں صدی کی سری لنکی شخصیات
زمرہ:وزرائے سری لنکا
آئیوس آتھاناسیوس، قبرص

**آئیوس آتھاناسیوس، قبرص**  قبرص کی ایک خود مختار بلدیہ ہے جو ضلع لیماسول میں واقع ہے۔ یہ ضلعی دار الحکومت لیماسول سے 3 کلومیٹر (1.86 میل) کے فاصلے پر واقع ہے۔

## حوالہ جات

زمرہ:جغرافیہ قبرص کے نامکمل مضامین
زمرہ:ضلع لیماسول کی بلدیات
زمرہ:ضلع لیماسول کے آباد مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
جولائی (فلم)

***جولائی*** (اردو: *آوارہ گرد*) 2012ء میں جاری ہونے والی ایک بھارتی تیلگو زبان کی ہنگامہ خیز فلم ہے۔ اس فلم کے مصنف اور ہدایت کار تری وکرم سرینیواس ہیں۔ اس فلم کے مرکزی ستارے اللو ارجن، الیانا ڈی کروز، سونو سوڈ اور راجیندر پرساد ہیں۔ اس فلم کو ایس رادھا کرشنا نے ہاریکا اینڈ ہسین کریشن کے بینر تلے پروڈیوس کیا۔ اس فلم کو ڈی وی وی ڈنایا نے پیش کیا۔ فلم کی موسیقی دیوی سری پرساد نے کمپوز کی۔ یہ فلم 9 اگست، 2012ء کو 1600 سے زائد اسکرینوں پر پوری دنیا میں جاری کی گئی۔ اس فلم نے مثبت تجزیے حاصل کیے اور *نندی اعزاز برائے بہترین مشہور فیچر فلم* حاصل کیا۔ یہ فلم ملیالم زبان میں *گجا پوکری* کے عنوان سے ڈب کی گئی اور 17 اگست، 2012ء کو جاری کی گئی۔ یہ فلم 2013ء میں *گولڈ مائن ٹیلی فلمز* کی طرف سے ہندی زبان میں ڈب کی گئی۔ ڈبنگ آرٹسٹ سنکیت مہاترے نے اللو ارجن کی آواز کو ڈب کیا۔ یہ فلم 2015ء میں پرشانت اور امانڈا روزاریو کے ساتھ تمل زبان میں *[[سگاسم]]* کے عنوان سے دوبارہ بنائی (ری میک) گئی۔

## اشاعت
یہ فلم 9 اگست، 2012ء کو دنیا بھر میں 1600 سے زائد اسکرینوں پر شائع کی گئی۔ یہ اللو ارجن کے کیریئر کی بڑی اشاعت تھی۔ فلم کو سینٹرل بورڈ آف فلم سرٹیفیکیشن کی طرف سے یو/اے سرٹیفیکٹ دیا گیا۔ اس فلم کا ملیالم ڈب ورژن *گجا پوکری* کے عنوان سے 17 اگست، 2012ء کو جاری کیا گیا۔ فلم کے تیلگو ورژن کے سیٹلائٹ حقوق ما ٹی وی نے خریدے اور ہندی ورژن *ڈینجرس کھلاڑی* کے سیٹلائٹ حقوق اسٹار گولڈ کو بیچے گئے۔

## گانوں کی فہرست
اس فلم کی موسیقی دیوی سری پرساد نے کمپوز کی۔ فلم کے گانے 10 جون، 2012ء کو ادتیہ میوزک کے بینر تلے جاری ہوئے۔ فلم کے 3 گانے سری منی نے لکھے، دو گانے رامہ جوگیہ شاستری اور ایک گانا فلم کے موسیقی ہدایت کار دیوی سری پرساد نے لکھا۔ فلم کا آڈیو لاؤنچ ہائیٹکس ایگزہیبیشن سینٹر، مدھاپور، حیدرآباد میں ہوا۔ فلم کے گانوں کو بڑی کامیابی ملی اور شائقین کی طرف سے اچھے تجزیے ملے۔ ایک مشہور ویب گاہ *Musicperk.com* کی طرف سے *جولائی* کے گانوں کی البم کو 2012ء کی 10 بہترین المبوں میں شامل کیا گیا۔ اس ویب گاہ نے اس البم کو 9/10 کی ریٹنگ دی۔

### گانے

## حوالہ جات

## بیرونی روابط
* 
* جولائی ٹولی وڈ مووی ڈیٹا بیس پر

زمرہ:2010ء کی دہائی کی ایکشن فلمیں
زمرہ:2010ء کی دہائی کی تیلگو  زبان کی فلمیں
زمرہ:2010ء کی دہائی کی مزاحیہ فلمیں
زمرہ:2012ء کی فلمیں
زمرہ:بھارتی ایکشن فلمیں
زمرہ:بھارتی فلمیں
زمرہ:تیلگو زبان کی فلمیں
زمرہ:مصالحہ فلمیں
زمرہ:وشاکھاپٹنم میں عکس بند فلمیں
زمرہ:ہندی میں ڈب شدہ تیلگو زبان کی فلمیں
زمرہ:2012ء کی مزاحیہ فلمیں
زمرہ:ایک آئٹم نمبر والی فلمیں
زمرہ:ویکی ڈیٹا سے مختلف مختصر وضاحت
زمرہ:دیوی سری پرساد کی مرتب کردہ موسیقی پر مشتمل فلمیں
زمرہ:2012ء کی بھارتی فلمیں
زمرہ:گواہوں کے تحفظ کے بارے میں فلمیں
زمرہ:تروکرم سرینواس کی ہدایت کاری میں بننے والی فلمیں
زمرہ:تروکرم سرینواس کی منظر نویسی میں بننے والی فلمیں
زمرہ:اشاری زبان فلمیں
خولہ بنت جعفر

**خولہ بنت جعفر** چوتھے خلیفۂ راشد یعنی حضرت علی کرم اللہ وجہہ کی شریک حیات (بیوی) ہیں ان کا پورا نام خولہ بنت جعفر حنفیہ ہے اور کنیت ام محمد ہے۔ وہ یمامہ کی رہنے والی تھی اور بنو حنیفہ سے تعلق تھا

## رشتے دار
ام محمد خولہ بنت جعفر حنفیہ وہ رشتہ دار جو حضرت علی رضی اللہ عنہ سے تعلق رکھتے ہیں، وہ یہ ہیں، حسن بن علی، حسین بن علی، فاطمہ بنت محمد۔

## اسلام سے پہلے

قبیلۂ بنو حنیفہ سے تعلق تھا، یمامہ میں رہتی تھی۔

## ارتداد کا فتنہ

ابو بکر صدیق رضی اللہ عنہ کے دور خلافت میں جب ارتداد کا فتنہ شروع ہوا اور بہت سے لوگوں نے اسلام کے خلاف بغاوت کر دی، زکوٰۃ دینا بند کر دیا اور جھوٹے نبیوں کے فریب کا شکار ہونے تو حضرت ابو بکر صدیق رضی اللہ عنہ نے یہ کہ دیا کہ میرے زندہ رہتے ہوئے اسلام میں کسی طرح کا نقص ناممکن ہے اور خالد ابن ولید رضی اللہ عنہ کو مرتدین کی سرکوبی کے لیے روانہ کیا۔

## جنگ یمامہ

ارتداد کے خلاف فیصلہ کن جنگ یمامہ میں لڑی گئی جس میں بہت سارے مسلمانوں نے اپنی جان، جانِ آفریں کے حوالے کر کے جنگ کے نقشے کو، وحشی بن حرب نے مسیلمہ کذاب کو برچھی سے قتل کیا۔

## مدینہ میں

زکوٰۃ کے مسئلہ پر فریقین کی طرف سے لڑنے والے بہت سارے لوگ مارے گئے اور جو قیدی بنے ان کو مدینہ لایا گیا، ان میں خولہ بنت جعفر حنفیہ بھی تھیں۔انھوں نے ابو بکر رض کے سامنے فصیح و بلیغ خطبہ دیا اور اپنے خاندانی وقار اور شان کو بیان کیا اور فرمایا کہ جو زیادتی ھوئی ہے اس کا ازالہ کیا جائے ابو بکر رض ان کی فصاحت و بلاغت اور قبائلی شان و شوکت سے متاثر ھوئے بغیر نہ رہ سکے اور حضرت علی عليه السلام سے درخواست کی کہ آپ ان سے نکاح فرمائیں اللّٰہ تعالٰی آپ کو ان سے برکت عطا فرمائے گا یوں بی بی خولہ سلام اللہ علیہا سے حضرت علی علیہ السلام نے نکاح فرمایا ۔

فرزند امیر المومنین محمد الاکبر المعروف محمد الحنفیہ ع انہی کہ بطن اطہر سے پیدا ھوئے جو اپنے بابا علی المرتضی کا عکس جمیل تھے اور قوت حیدری کی پہچان اور بازوئے حیدر کرار اور علوی علم اور ذالفقار کے وارث بنے فاتح صفین و جمل اور نہروان یہی محمد الاکبر ع تھے آپ کو فصاحۃالھاشمیہ بھی کہا جاتا ہے

حضرت خولہ بنت جعفر یمن کی شہزادی تھیں اور وہ شمشیر زن تھی اور شجاعت اور فصاحت میں بھی آپ اپنا ثانی نہیں رکھتیں محمد الاکبر الحنفیہ علیہ السلام آپ کی نسبت سے ابن الحنفیہ معروف ھوئے

## اولاد

ان کے بطن مبارک سے محمد بن علی کی ولادت ہوئی اور خولہ بنت جعفر حنفیہ، ام محمد کہلائیں۔۔۔۔

## حوالہ جات

## سانچے

زمرہ:تابعین
زمرہ:ساتویں صدی کی عرب شخصیات
زمرہ:علی ابن ابی طالب
زمرہ:ویکی ڈیٹا سے مختلف مختصر وضاحت
زمرہ:بنو بکر
زمرہ:تابعات
زمرہ:علی بن ابی طالب کی ازواج
زمرہ:عرب خواتین
زمرہ:ساتویں صدی کی خواتین
زمرہ:دوسری صدی ہجری کی وفیات
زمرہ:ساتویں صدی کی وفیات
تھاؤزنڈ اوکس فائرنگ

7 نومبر 2018ء بروز بدھ کو امریکی ریاست کیلیفورنیا کے شہر تھاؤزنڈ اوکس کے ایک ڈانس کلب "بارڈرلائن بار اینڈ گِرل" میں ایک مسلح شخص نے گھس کر اندھا دھند فائرنگ کردی۔ فائرنگ کے نتیجے میں کم از کم 12 افراد ہلاک اور کئی زخمی ہو گئے۔ پولیس کی جوابی کارروائی میں مشتبہ شخص بھی واقعہ میں مارا گیا اور اس کی لاش بھی مل گئی۔

حملہ آور 28 سالہ اِیان ڈیوڈ لونگ، امریکی بحریہ کا سابق فوجی تھا۔ وہ تھاؤزنڈ اوکس شہر کے ایک قصبے نیوبری پارک میں اپنی والدہ کے ساتھ رہتا تھا۔ اِیان ڈیوڈ لونگ کے ایک پڑوسی نے بتایا کہ وہ پوسٹ ٹرامیٹک اسٹریس ڈس آرڈر (PTSD) کا شکار تھا جس کی وجہ سے اپنے فوجی ایام میں "اس کو معلوم نہیں ہوتا تھا کہ وہ بندوق کے ساتھ کیا کر رہا ہے"۔
## واقعہ
حملہ ہونے سے قبل کالج کے طلبہ و طالبات کی *دی کالج کنٹری نائٹ* تقریب جاری تھی، پھر مشتبہ مسلح شخص جس نے کالے کپڑے پہنے تھے، بار میں داخل ہوتے ہی دستی بم بھینکا اور پھر گولیوں کی بوچھاڑ کردی، حملے کے وقت بار میں کافی افراد موجود تھے جبکہ مسلح آدمی نے درجنوں گولیاں چلائیں۔ حملہ مقامی امریکی وقت کے مطابق رات 11 بج کر 20 منٹ پر پیش آیا۔ عینی شاہدین کا کہنا تھا کہ حملہ آور نے 30 گولیاں فائر کیں اور اس کے ہاتھ میں نیم آٹومیٹک پستول تھی۔

## متاثرین
مقتولین میں سے 11 کالج کے طلبہ و طالبات تھے اور ایک پولیس افسر رون ہیلوس شامل تھا۔

پولیس سربراہ کا کہنا تھا کہ ’تھاؤزنڈ اوکس‘ شہر کے بار میں فوری طور پر جائے واردات پر پہنچنے والے پولیس افسروں پر گولیاں چلائی گئیں، جب اُنھوں نے حملہ آور پر قابو پانے کی کوشش کی۔ سارجنٹ رون ہیلوس کو کچھ گولیاں لگیں اور وہ 8 نومبر 2018ء بروز جمعرات کی صبح سویرے مقامی ہسپتال میں دم توڑ گئے۔ سارجنٹ رون ہیلوس پولیس محکمے میں 29 برس سے تھے اور ان کا اگلے سال سبکدوش (ریٹائر) ہونے کا ارادہ تھا۔ انھیں ان کی بیوی اور بیٹے نے بار سے نکالا تھا جن کو رون نے بار میں داخل ہونے کے کچھ دیر بعد فون کیا تھا۔

## حملہ آور
حملہ آور کی ابتدائی طور پر شناخت نہیں بتائی گئی، لیکن عینی شاہدین نے اس کا حلیہ بتایا تھا۔ ان کا کہنا تھا کہ حملہ آور مرد اور سیاہ ٹوپی، چشمہ اور سیاہ شرٹ زیب تن کیے ہوئے تھا اور اس کی داڑھی تھی۔ پولیس ذرائع کا دعویٰ ہے کہ 29 سالہ مرد جو نیوبری پارک کا رہائشی تھا، جائے وقوعہ پر اپنی والدہ کی گاڑی چلا کر آیا تھا۔

واقعہ کے چند گھنٹوں بعد صبح 7 بجے حکومتی اداروں نے مشتبہ دہشت گرد کی شناخت 28 سالہ اِیان ڈیوڈ لونگ کے طور پر کی۔ اس نے قانونی طور پر دستی پستول خریدی تھی۔ حملہ آور کا دماغی توازن درست نہیں تھا اسی وجہ سے اس نے حملہ کیا۔

## حوالہ جات

زمرہ:2018ء میں ریاستہائے متحدہ میں قتل
زمرہ:2018ء میں قتل عام
زمرہ:2018ء میں کیلیفورنیا میں جرائم
زمرہ:تھاوزنڈ اوکس، کیلیفورنیا کی تاریخ
زمرہ:کیلیفورنیا میں آتشیں اسلحہ سے اموات
زمرہ:نائٹ کلبوں پر حملے
زمرہ:ویکی ڈیٹا سے مختلف مختصر وضاحت
زمرہ:2018ء میں خون ریزیاں
زمرہ:ریاستہائے متحدہ میں خون ریزیاں
زمرہ:ریاستہائے متحدہ میں بڑے پیمانے پر فائرنگ
زمرہ:تاریخ ریاستہائے متحدہ (1991–تاحال)
زمرہ:تاریخ کیلیفورنیا
زمرہ:2018ء میں جرائم
زمرہ:مردم کشی
زمرہ:ریاستہائے متحدہ میں عمارات و ساخات پر حملے
زمرہ:نومبر 2018ء کی سرگرمیاں
زمرہ:2018ء میں خودکشی
زمرہ:ریاستہائے متحدہ میں آتشیں اسلحہ سے خودکشیاں
زمرہ:وینٹورا کاؤنٹی، کیلیفورنیا
حفیظ اللہ امین

**حفیظ اللہ امین**( یکم اگست1929ء–27 دسمبر 1979ء) کو سرد جنگ کے دوران ایک افغان کمیونسٹ سیاست دان تھے جو   پیغمان میں پیدا ہوئے اور جامعہ کابل میں تعلیم حاصل کی۔جس کے بعد انھوں نے بطورایک استاداپنی عملی زندگی کا آغاز کیا۔بعد میں دارل مومینین کالج کے نائب پرنسپل بن گئے اور بعد میں  اسکول کے پرنسپل ر ہے۔ 1957ء میں نیویارک شہر میں کولمبیا یونیورسٹی میں ایم اے کی تعلیم حاصل کرنے کے لیے گئے۔جہاںوہ تعلیم کے دوران مارکسیت کے نظریات کی جانب متوجہ ہوئے اور یونیورسٹی کے سوشلسٹ ترقی پسند گروپ کا حصہ بن گئے۔

اسی عرصہ کے دوران وہ نور محمد ترکئی سے واقف ہوئے۔انھوں نے 1965ء پارلیمانی انتخابات میں ایک امیدوار کے طور پرحصہ لیا مگر نشست جیتنے میں ناکام رہے۔ 1969ءکے پارلیمانی انتخابات میں امین واحد خلق کے رکن تھے جو پارلیمان میں منتخب ہوئے تھے، اس طرح پارٹی کے اندر ان کے اثرورسوخ میں اضافہ ہوا۔ وہ ثور انقلاب کے اہم رہنماؤں میں سے ایک تھے۔

امین کی مختصر مدت صدارت شروع سے ہی تنازعات کا شکار رہی۔وہ اپنے سے پہلے صدر نور محمد ترہ کئی کو معزول کرکے اقتدار میں آئے تھے اور بعد میں ترہ کئی کی موت کا حکم دیا ۔ حفیظ اللہ امین نے ترہ کئی حکومت کے خلاف بغاوت کرنے والے عناصر کی حمایت حاصل کرنے کی کوشش کی  مگر ان کی حکومت یہ مسئلہ حل کرنے میں ناکام رہی۔ کئی افغانیوں نے امین حکومت کے  سخت ترین اقدامات مثلاً ہزاروں  افراد کو سزائے موت کی سزا  دینے کا احکام جاری کرنا ، پر  انھیں سخت تنقید کا نشانہ بنایا۔ سوویت یونین بھی ان سے خائف رہا اور ان پر سی آئی اے کا ایجنٹ ہونے کے شبہ کا اظہار کرتا رہا۔اسی دور میں سویت یونین نے افغانستان کے ساتھ 25 سالہ دوستی معاہدے کو توڑتے ہوئے براہ راست ملک میں فوجی جارحیت کی۔ امین کو سویت یونین کی افواج نے کو 27 دسمبر، 1979ء کو آپریشن طوفان 333 کے حصے کے طور پرقتل کرد یا۔ ان کی مدت صدارت محض تین ماہ رہی۔

## حوالہ جات

زمرہ:1979ء میں قتل
زمرہ:افغان صدور
زمرہ:افغانستان کے وزرائے اعظم
زمرہ:افغانستان کے وزرائے خارجہ
زمرہ:افغانستان میں 1970ء کی دہائی
زمرہ:افغانستان میں آتشیں اسلحہ سے اموات
زمرہ:افغانستان میں مقتول افراد
زمرہ:پشتون شخصیات
زمرہ:شخصیات جو دفتر میں انتقال کر گئے
زمرہ:صوبہ کابل کی شخصیات
زمرہ:قائدین جو بغاوت کے ذریعے اقتدار میں آئے
زمرہ:مقتول افغان سیاست دان
زمرہ:مقتول سربراہان ریاست
زمرہ:وزرائے افغانستان
زمرہ:ایشیا میں 1979ء میں قتل
زمرہ:افغان مسلم
زمرہ:افغان انقلابی
زمرہ:ویکی ڈیٹا سے مختلف مختصر وضاحت
زمرہ:افغان کمیونسٹ
زمرہ:پشتون قوم پرست
زمرہ:ٹیچرز کالج، کولمبیا یونیورسٹی کے فضلا
زمرہ:قتل
زمرہ:بیسویں صدی کی افغان شخصیات
زمرہ:افغان ملحدین
زمرہ:سیاسی مقتول شخصیات
حاجی محمد چمکنی

حاجی محمد چمنانی (1947-2012 ) ایک افغان سیاست دان تھا جو  سویت یونین کی پشت پناہی پر قیام پزیر ہونے والے جمہوری جمہوریہ افغانستان کے عبوری صدر رہے۔اس سے پہلے وہ ببرک کارمل کے دور حکومت کے دوران نائب سربراہ ریاست یا انقلابی کونسل کے نائب چیئرمین کے عہدے پر فائض رہے۔ببرک کارمل کے استعفٰی کے بعد وہ اس عہدے پر فائض ہوئے۔ بغیر کسی پارٹی کے ارکان اور  قبائلی رہنما کی حیثیت سے پاکستان کے سرحدی صوبوں اور ملک بھر میں یہ اچھا اثرو رسوخ رکھتے تھے۔
تاہم محمد نجیب اللہ کے دور اقتدار کے دوران  ریاستی خفیہ ایجنسی خاد  کے ڈائریکٹر اور پیپلز ڈیموکریٹک پارٹی افغانستان کے جنرل سیکرٹری   منتخب ہوئے۔ اسی وقت سویت یونین نے افغانستان سے اپنی افواج کے انخلا  کے بارے میں مذاکرات پر آمادگی کا اظہار کیا ۔ ان کے دور کے دوران افغانستان کا نیا آئین تخلیق ہوا۔

## حوالہ جات

زمرہ:افغان تاجک شخصیات
زمرہ:افغان صدور
زمرہ:افغان مسلم
زمرہ:افغانستان کے نائب صدور
زمرہ:افغانستان میں 1980ء کی دہائی
زمرہ:1920ء کی پیدائشیں
زمرہ:1947ء کی پیدائشیں
زمرہ:پشتون شخصیات
زمرہ:وزرائے افغانستان
زمرہ:افغان کمیونسٹ
زمرہ:بیسویں صدی کی افغان شخصیات
زمرہ:اکیسویں صدی کی افغان شخصیات
زمرہ:افغان جلاوطن
زمرہ:افغان شخصیات
ہون سین

**ہون سین** (؛ پیدائش 5 اگست 1952) ایک کمبوڈیائی سیاست اور وزیر اعظم کمبوڈیا، کمبوڈین پیپلز پارٹی (سی پی پی) کے صدر اور کنڈال حلقے سے پارلیمان کے رکن ہیں۔ وہ سنہ 1985ء سے وزارت عظمیٰ کے منصب پر فائز ہیں، جو انھیں دنیا کا سب سے زیادہ مدت تک سربراہ حکومت رہنے والا بناتا ہے اور وہ دنیا ک سب سے زیادہ عرصے تک حکومت کرنے والے لیڈروں میں سے ایک بھی ہیں۔ ہون سین 1979ء سے 1986ء تک اور دوبارہ 1987ء سے 1990ء تک کمبوڈیا کے وزیر خارجہ رہے۔ ان مکمل اعزازی نام **سمدیچ اکا موہا سینابدائی تیچو ہون سین** (؛ یعنی "آقا وزیر اعظم، عظیم فوجی کمانڈر ہون سین") پیدائشی نام **ہون بُنال** تھا، خمیر روج میں شمولیت اختیار کرنے کے دو سال بعد سنہ 1972ء میں نام تبدیل کر کے ہون سن رکھا۔

دسمبر 1984ء میں چان سی کی وفات کے بعد یک جماعتی قومی اسمبلی نے جنوری 1985ء میں ہون سین کو وزیر اعظم مقرر کیا۔ وہ 1993ء کے عام انتخابات تک اس منصب پر فائز رہے، جس کا نتیچہ معلق پارلیمان آیا تھا۔ فُنسِنپیک کے ساتھ نزاعی مذاکروں کے بعد ہون سین کو وزیر اعظمِ ثانی قبول کر لیا گیا اور ہون سین نے وزیر اعظمِ اول نورودوم رینارد کے ساتھ 1997ء میں معاہدہ ٹوٹنے تک یہ منصب سنبھالا۔ رینارد کے بعد انگ ہوت کو چُنا گیا تھا۔ 1998ء کے انتخابات میں ان کی جماعت سی پی پی جیت گئی مگر حکومت کو فُنسِپیک کے ساتھ اتحاد کرنا پڑا تھا۔ ہون سین کی سی پی پی کو اس کے بعد سے لگاتار کامیابیاں نصیب ہوئیں اور اس وقت ان کی وزارتِ عظمیٰ کی یہ چھٹی مدت ہے۔ جون 2015ء میں چیا سم کی وفات کے بعد، ہون سین کو سی پی پی کا صدر منتخب کیا گیا تھا۔ 2018ء کے عام انتخابات میں وہ چھٹی مرتبہ وزیر اعظم منتخب ہوئے، ساتھ ہی سی پی پی نے قومی اسمبلی کی ہر ایک نشست چیتی تھی۔
## حواشی

## حوالہ جات

زمرہ:1952ء کی پیدائشیں
زمرہ:بقید حیات شخصیات
زمرہ:جنگ ویت نام کی شخصیات
زمرہ:خمیر روج کے سیاست دان
زمرہ:صوبہ کامپونگ چام کی شخصیات
زمرہ:کمبوڈیا کے وزرائے اعظم
زمرہ:کمبوڈیا کے وزرائے خارجہ
زمرہ:کمبوڈیائی تھیروادی بدھ شخصیات
زمرہ:کمبوڈیائی عسکری شخصیات
زمرہ:کمبوڈیائی معذور افراد
زمرہ:کمبوڈین پیپلز پارٹی کے سیاست دان
زمرہ:کمبوڈیائی انقلابی
زمرہ:اکیسویں صدی کے کمبوڈیائی سیاست دان
زمرہ:کمبوڈیائی قوم پرست
زمرہ:کمبوڈیائی بدھ شخصیات
زمرہ:کمبوڈیا میں کورونا وائرس کی وبا
زمرہ:قائدین جو بغاوت کے ذریعے اقتدار میں آئے
زمرہ:کمبوڈیائی جرنیل
زمرہ:سابقہ مارکسی
زمرہ:1951ء کی پیدائشیں
زمرہ:مکلمین مجالس قانون ساز
زمرہ:موجودہ قومی حکمران
لطف علی خان لطف بریلوی

**لطف علی خان لطف بریلوی** (و 1881ء) بریلی کے محلہ سوداگران کے ایک نعت گو شاعر تھے، جو لطف تخلص کرتے تھے، جن کو غزل میں نعت نگاری کی روایت کے سب سے پہلے بڑے شاعر مانا گیا ہے، انھوں نے نعت کے لیے بھرپور انداز میں غزل کی ہیئت کا استعمال کیا۔ ایک نعتیہ دیوان یادگار چھوڑا جس میں سراپا، خمسہ، قطعہ، منقبت اور نعتیں شامل ہیں۔

## دیوان
ان کا دیوان پہلی بار مطبع گلشن محمدی لکھنئو سے طبع ہوا تھا اور اس اشاعت کے آخر میں اس کی تکمیل کا سال 1270ھ محلہ سوداگران اور ساکن بریلی بھی لکھا ہوا ہے۔ اس کے بعد مطبی آئینہ سکندر بریلی اور 1279ء میں مطبی نظامی کانتور سے چھپا۔ اب تک اس کے متعدد بار اشاعت ہو چکی ہے۔

اس دیوان میں 102 غزلیں، 97 اشعار کا سراپا اور ایک خمسہ شامل ہے۔ میلادیہ منظومات میں محفل میلاد منعقد کرنی کی برکت اور ان محافل میں فیوض وبرکات سے بہرہ ور ہونے کے لیے ان کے آداب بیان کیے گئے ہیں۔ لطف کی منظومات سے ان کے مکتب بریلی سے متعلق مخصوص مذہبی رجحانات کی عکاسی ہوتی ہے۔ لطف نے میلاد کے موضوع کو غزل کے انداز میں بیان کیا اور فنی ر صنفی سطح پر میلاد کی روایت کو آگغے بڑھایا اور مسلک اہلسنت کے عقائد کے مضامین قلمبند کیے۔ مقام رسالت اور مرتبہ و فضیلت محمدی کے بیان مین اپری وابستگی و محبت کا جابجا اظہار کر کے کیف اور تاثر کو نمایاں کر دیا ہے۔ ان کے دیوان میں نعتیہ غزلیں جا بجا نظر آتی ہیں۔

## میلادیہ منظومات
میلادیہ منظومات مین محفل میلاد منعقد کرنے کی برکت اور ان محافل میں فیوض و برکات سے بہرہ ور ہونے کے لیے ان کے آداب بیان کرتے ہیں۔ ان کے میلادیہ منظومات کا غالب حصہ اہل حدیث علما کے خیالات کے رد عمل کے ط ور پر لکھا گیا جو محافل میلاد کو بدعت قرار دیتے ہیں۔ اس مسئلہ پر بریلوی اور اہل حدیث مکاتب فکر کے درمیان میں حمایت اور رد کا مناظراتی سلسلہ آج بھی جاری ہے۔ لطف بریلوی نے اپنے اشعار میں محاقل میلاد کے انعقاد کے حق میں اور منکرین میلاد کے رد میں دلائل دیے ہیں اور ثبوت فراہم کرنے کے لیے انھوں نے کئی کتب کا حوالہ دیا ہے۔ مثلاً
:مومنو *جمع الجمواع* میں لکھا ہے دیکھ لو
:ہوتے ہیں حضرت بھی شامل محفل میلاد میں
جب کہ میلاد کے مخالفین کے بارے لکھتے ہیں
:جو منکر اس کی عظمت کے ہیں شیطان مجسم ہیں
:بہشتی جنتی ہیں دوستان مولد حضرت

## مزید دیکھیے
* نعت

## حوالہ جات

زمرہ:1881ء کی وفیات
زمرہ:نعتیہ شاعر
زمرہ:بریلی کی شخصیات
زمرہ:اتر پردیش کے شعرا
پرایوت چان او چا

**پرایوت چان او چا** (سابقہ ہجے **پرایوتھ چان اوچا**؛ ؛ پیدائش 21 مارچ 1954ء) ایک تھائی سیاست دان، رائل تھائی آرمی کے سبکدوش شدہ جرنیل افسر، نیشنل کونسل فار پیس اینڈ آرڈر (این سی پی او) کے سربراہ اور موجودہ وزیر اعظم تھائی لینڈ ہیں۔ کونسل جس کے ذریعے انھوں نے خود اور دوسرے جُنتا اراکین کو مقرر کیا، کے پاس وزیر اعظم کو نامزد کرنے اور وزارت عظمیٰ کے عہدوں کو کنٹرول کرنے کا اختیار ہوتا ہے۔

پرایوت رائل تھائی آرمی کے سابق کمانڈر ان چیف ہیں، اس عہدے پر وہ اکتوبر 2010ء سے اکتوبر 2014ء تک فائز رہے۔ بطور سربراہ تھائی فوج تقرری کے بعد پرایوت کو ایک مضبوط حامیِ بادشاہ اور سابق وزیر اعظم تھاکسن شیناواترا کا مخالف بتایا گیا تھا۔ ان کو فوج میں سخت سمجھا جاتا تھا، وہ ریڈ شرٹس کے اپریل 2009ء اور اپریل-مئی 2010ء کے مظاہرین کے خلاف فوجی کریک ڈاؤن کے مرکزی محرکین میں سے ایک تھے۔ بعد میں انھوں نے مظاہرین جو خونریز تصادم میں ہلاک ہو گئے تھے، کے رشتہ داروں سے بات اور ینگلک شنواترا جو جولائی 2011ء کے پارلیمانی انتخابات جیتی تھیں، کی حکومت کے ساتھ تعاون کرتے ہوئے اپنے چہرے کی یک رُخی تصویر کو اعتدال پسند کرنے کی کوشش کی۔

نومبر 2013ء میں شروع ہونے والے سیاسی بحران جس میں ینگلک شنواترا کی نگران حکومت کے خلاف مظاہرے ہوئے، کے دوران میں پرایوت نے دعویٰ کیا کہ فوج غیر جانبدار تھی، اور فوجی بغاوت کا ارادہ نہیں تھا۔ مئی 2014ء تک وہ اس نہج پر پہنچ گئے کہ انھوں نے حکومت کو معزول کر دیا اور پھر نیشل کونسل فار پیس اینڈ آرڈر لیڈر کے طور پر ملک کا کنٹرول سنبھال لیا۔ انھوں نے عبوری آئین جاری کیا جس میں خود کو تمام طاقتیں دینے اور فوجی بغاوت کے لیے خود کو عفوِ عام کرنے کا اعلان تھا۔ اگست 2014ء میں قومی اسمبلی پر قابض فوجی افسران کی جانب سے غیر جمہوری طور پر پرایوت کو رائے شماری کے بعد وزیر اعظم منتخب کر لیا گیا۔

اقتدار پر گرفت مضبوط کرنے کے بعد پرایوت نے مخالفین کے خلاف کریک ڈاؤن شروع کیے۔ انھوں نے اپنے "بارہ اصول" تیار کیے اور ان اصولوں کو اسکول کے بچوں کو پڑھانے کا حکم دیا انھوں نے عوامی مراکز پر جمہوریت کے متعلق بحث اور اپنی حکومت پر تنقید کرنے پر پابندی عائد کی اور تھائی لینڈ میں آزادیِ اظہار پر سخت پابندیاں لگائیں۔

## حوالہ جات

زمرہ:1954ء کی پیدائشیں
زمرہ:اکیسویں صدی کی تھائی شخصیات
زمرہ:بقید حیات شخصیات
زمرہ:تھائی جرنیل
زمرہ:تھائی لینڈ کے وزرائے اعظم
زمرہ:تھائی لینڈ میں 2010ء کی دہائی
زمرہ:کامنز زمرہ جس کا ربط ویکی ڈیٹا پر ہے
زمرہ:تھائی قوم پرست
زمرہ:قائدین جو بغاوت کے ذریعے اقتدار میں آئے
زمرہ:تھائی لینڈ کے وزرائے دفاع
زمرہ:آزاد سیاستدان
زمرہ:ویکی ڈیٹا سے مطابقت رکھنے والی مختصر تفصیل
زمرہ:تھائی لینڈ میں آزاد سیاست دان
پیپلز ڈیموکریٹک پارٹی افغانستان

**پیپلز ڈیموکریٹک پارٹی افغانستان** افغانستان کی ایک سیاسی جماعت تھی۔ جو یکم  جنوری 1965 کو قائم ہوئی۔یہ پارٹی افغانستان سوشلسٹ پارٹی کے مختلف گرہوں کے اتحاد کے نتیجے میں وجود آئی۔اس وقت سیکولر اور بادشاہت مخالف  پارٹیوں پر پابندی عائد تھی چنانچہ اس پارٹی کا آغاز پیپلز ڈیموکریٹک رحجان کے طور پر کیا گیا ۔ 27 افرا د ترہ کئی کے گھر میں اکھٹے ہوئے جس کے بعد پارٹی کی پہلی تاسیسی کانگریس میں نور محمد ترہ کئی کو سیکر  یڑی جنرل جبکہ  ببرک کارمل کو ڈپٹی سکریٹری جنرل منتخب کیا گیا ۔ اس اجلاس میں پانچ افراد پر مشتمل مرکزی کمیٹی بنائی گئی۔ پارٹی کی ایک اقلیتی حصہ نے  1973 ء میں محمد داؤد خان کی جانب سے محمد ظاہر شاہ کے اقتدار کا تختہ الٹنے اور جمہوریہ افغانستان کے قیام میں مدد کی۔آگے چل کر داؤد خان پارٹی کا سخت مخالف بن گیا اور اس پارٹی حمایتی سیاست دانوں کو کابینہ سے نکالنے کا عمل شروع کیا۔جس کی وجہ سے سوویت یونین کے ساتھ ملک کے حالات کشیدہ ہو گئے۔

1979ء میں پارٹی نے افغانستان قومی فوج کی مدد سے داؤد کو معزول کرتے ہوئے اپنی حکومت قائم کی ۔ تاریخ میں اس واقعہ کو ثور انقلاب کے نام سے جانا جاتا  ہے ۔ انقلاب کے بعد پہلے تین دن تک   فوج کے کرنل عبدلقادر افغانستان کے حکمران رہے جبکہ ان کی جگہ نور محمد ترہ کئی نے لے لی۔ ثور انقلاب کے بعد جمہوری جمہوریہ افغانستان کی بنیاد رکھی گئی جو 1987ء تک قائم رہا۔1987ء میں قومی مصالحتی عمل کے بعد افغانستان کا نام تبدیل کرکے ثورانقلاب سے پہلے والا نام جمہوریہ افغانستان رکھا گیا۔  1990 ء میں نجیب اللہ کی قیادت میں پارٹی کا نام تبدیل کر کے حزب وطن پارٹی رکھا گیا جس کا وجود 1992ء تک مجاہدین کے کنٹرول حاصل کرنے تک رہا۔ اسی اثناء میں پارٹی تحلیل کی گئی اور اس کے کچھ رہنماؤں نے نئی حکومت میں شمولیت اختیار کر لی اور کچھ نے مسلح گروہوں میں پناہ لی۔ نجیب اللہ کے حمایتیوں نے حزب وطن پارٹی کو 2004ء اور 2017ء میں دوبارہ استوار کرنے کی کوشش کی۔

اپنے وجود کے زیادہ تر وقت کے دوران یہ پارٹی دد دھڑوں خلق اور پرچم میں منقسم رہی۔

## مزید دیکھیے

* The PDPA and the Soviet invasion
* The future and legacy of PDPA members
* The Constitution of the People's Democratic Party

## حوالہ جات

زمرہ:1965ء میں قائم ہونے والی سیاسی جماعتیں
زمرہ:1992ء میں تحلیل سیاسی جماعتیں
زمرہ:افغان خانہ جنگی
زمرہ:افغانستان کی سیاسی تاریخ
زمرہ:افغانستان میں 1960ء کی دہائی
زمرہ:افغانستان میں 1970ء کی دہائی
زمرہ:افغانستان میں 1980ء کی دہائی
زمرہ:افغانستان میں 1990ء کی دہائی
زمرہ:افغانستان میں اشتمالی جماعتیں
زمرہ:جدید افغانستان
زمرہ:1965ء میں قائم ہونے والی سیاسی جماعتیں
زمرہ:1992ء میں تحلیل سیاسی جماعتیں
زمرہ:افغان خانہ جنگی
زمرہ:افغانستان کی سیاسی تاریخ
زمرہ:افغانستان میں 1960ء کی دہائی
زمرہ:افغانستان میں 1970ء کی دہائی
زمرہ:افغانستان میں 1980ء کی دہائی
زمرہ:افغانستان میں 1990ء کی دہائی
زمرہ:افغانستان میں اشتمالی جماعتیں
زمرہ:جدید افغانستان
زمرہ:سوویت-افغان جنگ
زمرہ:افغانستان کی سیاسی جماعتیں
زمرہ:افغانستان میں 1965ء کی تاسیسات
زمرہ:افغانستان میں 1992ء کی تحلیلات
زمرہ:Harv اور Sfn کے بدون ہدف نقائص
زمرہ:یک جماعتی نظام کی جماعتیں
زمرہ:افغانستان
زمرہ:اشتمالی جماعتیں
زمرہ:کالعدم سیاسی جماعتیں
ابوالصلاح حلبی

**تقی بن نجم الدین بن عبید اللہ حلبی** المعروف **ابو الصلاح حلبی** فقیہ اور متکلم شام کے شہر حلب میں پیدا ہوئے.ان کی تاریخ ولادت مصدقہ و معلوم نہیں، تاریخ وفات سے اگر حساب کیا جائے تو غالباً ان کی پیدائش چوتھی صدی ہجری کے وسط میں سال 347 کی نکلتی ہے۔ابوالصلاح حلبی کی شہرت اور نام وری ان کی وہ علمی تصانیف ہیں جن سے تاریخ کے بہت سے جیّد علما، محدثین، اساتذہ اور مصنفین نے استفادہ کیا، ان لوگوں میں علامه مجلسی، شهید اول، شهید ثانی، علامه حلی جیسی نابغہ روزگار شخصیات اور بہت سے دیگر محققین و مصنفین شامل ہیں۔ اگرچہ ان کی تصانیف کا بیشتر حصہ ضائع ہو گیا لیکن جو باقی بچا وہ فقہ اور کلام میں ان کی عظمت کا نشان ہے۔

## حصول علم
ابتدائی تعلیم اپنے آبائی ملک سے مکمل کرنے کے بعد وہ ملک عراق کے شہر بغداد میں موجود شیعہ اکابر علما سے تحصیل کے لیے گئے اور وہاں سید مرتضی، شیخ طوسی اور سلار بن عبد العزیز کے حلقہ درس میں شامل رہے۔ شام سے عراق تک ابوالصلاح کے علمی سفروں کی تعدا تین بیان کی گئی ہے۔

## اساتذہ
ابوالصلاح کے حالات زندگی اور بیان سے معلوم ہوتا ہے کہ انھوں نے کم از کم تین مرتبہ شام سے عراق کا سفر کیا اور بغداد کے بڑے اساتذہ کے حلقہ درس میں شامل رہنے کا اعزاز پایا.

ابوالصلاح کے بیان کے مطابق جن شیوخ و اساتذہ سے انھوں نے تحصیل علم اور دورہ حدیث کیا ان کے نام درج ذیل ہیں:
* سید مرتضی
* شیخ طوسی
* سلاّر بن عبد العزیز
* ابوالحسن محمد بن محمد مفید محمد بن محمد بصروی

## شاگرد
* ابو الحسن ثابت بن اسلم حلبی
* ابو القاسم بن براج
* عزالدین عبد العزیز طرابلسی
* محمد بن علی کراجکی
* ابومحمّد ریحان بن عبدالله حبشی
* عبدالرّحمن بن احمد نیشابوری
* الداعی بن زید حسینی آوی
* تراب (تواب) بن حسین بصروی
## آثار علمی
ابوالصلاح حلبی نے بے شمار علمی و تحقیقی مقالہ جات اور بہت سی فقہی اور کلامی کتب تصنیف کیں اس کے علاوہ انھوں نے علم طب پر بھی کتابیں لکھیں۔ ابوالصلاح کی تصانیف دو حصے ہیں۔

***الف)*** وہ کتب جن کا کوئی نسخہ موجود نہیں لیکن مورخین اور شارحین نے ان کا تذکرہ کیا ہے ، جیسے:
* البدایة (علم فقه)
* تدریس الصحة (علم طب)
* التلخیص (علم فقه)
* التهذیب
* الشافیة
* دفع شبه الملاحدة
* شرح الذخیرة (در علم کلام)
* العمدة (در علم فقه)
* الکافیه
* اللوامع
* مختصر الفرائض الشرعیة
* المرشد فی طریق التعبد
* المعراج (در علم حدیث)

***ب)*** وہ تصانیف و تالیفات جن کے قلمی نسخے بھی موجود ہیں اور کچھ ان میں سے طبع بھی ہو چکی ہیں، جیسے:
* الکافی فی التکلیف
* تقریب المعارف
* البرهان علی ثبوت الایمان

## وفات
ابوالصلاح سال 447 ہجری -قمری کو شام کے شہر حلب میں فوت ہوئے اور وہیں مدفون ہیں۔ 

## حوالہ جات

زمرہ:مسلم ائمہ
زمرہ:حلب کی شخصیات
زمرہ:374ھ کی پیدائشیں
زمرہ:447ھ کی وفیات
زمرہ:اعلام شیعہ
زمرہ:حلب کی پیدائشیں
زمرہ:فقہائے شیعہ
زمرہ:مراجع تقلید شخصیات
نیول پوسٹ گریجوایٹ اسکول

**نیول پوسٹ گریجوایٹ اسکول** یا **بحری پوسٹ گریجویٹ اسکول** ایک اعلٰی تعلیمی یونیورسٹی ہے جو 70 سے زیادہ مضامین میں ماسٹرس اور ڈاکڑیٹ کی ڈگری مہیا کرتی ہے۔ یہ اسناد امریکی مسلح افواج،ڈی او ڈی سویلینز اور بین الاقوامی ساتھیوں کو دی جاتی ہیں۔

## ادارے سے فارغ التحصیل مشاہیر
نیول پوسٹ گریجوایٹ اسکول سے صرف ریاستہائے متحدہ امریکا کے ہی نہیں بلکہ بیرونی مشاہیر بھی فارغ التحصیل ہوئے ہیں اور اپنے ملک میں گراں قدر خدمات انجام دے چکے ہیں۔انھی مشاہیر میں پاکستان کے 16ویں سربراہ پاک فوج جنرل قمر جاوید باجوہ بھی رہے ہیں۔ باجوہ نے نہ صرف نیشنل ڈیفنس یونیورسٹی، پاکستان سے تعلیم حاصل کی، بلکہ وہ کینیڈین آرمی کمانڈ اینڈ سٹاف کالج اور نیول پوسٹ گریجوایٹ اسکول سے بھی فارغ التحصیل ہوئے ہیں۔

## مزید دیکھیے
* کینیڈین آرمی کمانڈ اینڈ سٹاف کالج

## حوالہ جات

زمرہ:1909ء میں قائم ہونے والے تعلیمی ادارے
زمرہ:کیلیفورنیا میں 1909ء کی تاسیسات
زمرہ:کیلیفورنیا میں عسکری تنصیبات
زمرہ:کیلیفورنیا میں عوامی جامعات اور کالج
زمرہ:مونٹیری کاؤنٹی، کیلیفورنیا میں جامعات اور کالج
زمرہ:ریاستہائے متحدہ میں عسکری تعلیم و تربیت
زمرہ:کامنز زمرہ جس کا ربط ویکی ڈیٹا پر ہے
زمرہ:کیلیفورنیا میں جامعات اور کالج
زمرہ:کیلیفورنیا اسٹیٹ یونیورسٹی
زمرہ:امریکی بحریہ
زمرہ:مونٹیری کاؤنٹی، کیلیفورنیا
تنظیم جمہوری جوانان افغانستان

تصغیر
تنظیم جمہوری جوانان افغانستان (فارسی: تنظیم دموکراتیک جوانان افغانستان)، کوافغانستان کی عوامی نوجوان تنظیم کے طور پر جانا جاتا ہے، یہ سابق جمہوری جمہوریہ افغانستان میں اہم نوجوان تنظیم تھی۔ یہ افغانستان کے حکمران جماعت پیپلز ڈیموکریٹک پارٹی کا نوجوان ونگ تھا۔ اس تنظیم کے سترہ سال کے نوجوان پیپلز ڈیموکریٹک پارٹی کے ارکان بننے کے اہل تھے۔ جون 1978ء تک اس تنظیم کے اراکین کی تعداد 4000تھی۔

1980ءکی دہائی کے وسط میں اس کے تقریبا25000 ارکان تھے۔یہ تنظیم عالمی فیڈریشن جمہوری نوجوانان کا حصہ رہ چکی ہے۔

## حوالہ جات

زمرہ:افغانستان
زمرہ:افغانستان میں 1980ء کی دہائی
زمرہ:مقالے جن میں فارسی زبان کا متن ہے
زمرہ:ویکی ڈیٹا سے مطابقت رکھنے والی مختصر تفصیل
ابو الغازی بہادر خان

**ابوالغازی بہادُر خان** (پیدائش: 24 اگست 1603ء— وفات: 1663ء) وسطی ایشیا کی خان خانیت خیوا کا چغتائی حکمران تھا۔
## سوانح

### نام و نسب اور پیدائش
بہادر خان شیبانی اُزبکوں کے خاندان میں سے عرب محمد خان کا بیٹا تھا اور اُس کی والدہ بھی اِسی خاندان کی شاہزادی تھی۔ بہادر خان گرکانج میں 16 ربیع الاول 1012ھ مطابق 24 اگست 1603ء کو پیدا ہوا۔ بہادر خان کے والد عرب محمد خان خیوا میں گرکانج کے حاکم تھے۔
### تاج و تخت کے حصول کی کوششیں
1619ء میں بہادر خان کو اُس کے والد نے کاث شہر میں اپنا نائب مقرر کیا لیکن چند روز کے بعد اپنے دو بیٹوں کی سرکشی کے استیصال میں عرب محمد خان جاں بحق ہو گیا تو بہادر کان کو مجبوراً سمرقند میں امام قلی خاں کے پاس پناہ لینا پڑی۔ بعد ازاں طویل جنگ کے بعد وہ اور اُس کا بھائی اسفندیار باہم متحد ہوکر بعض ترکمانی قبائل کی مدد سے اپنے سرکش بھائیوں کو حکومت سے برطرف کردینے میں کامیاب ہو گئے۔ 1623ء میں وہ گرکانج میں اپنے بھائی کا نائب مقرر ہوا لیکن بعض ترکمانی قبائل سے اختلاف کے باعث وہ اپنے بھائی سے جھگڑ پڑا اور اِس جھگڑے کا نتیجہ برا نکلا اور وہ 1626ء میں ناچار حالت میں تاشقند فرار ہوا جہاں اُس نے دو سال قازق دربار (Kazakhs) میں بسر کیے۔ خیوا کا تخت و تاج حاصل کرنے کی ایک مزید کوشش کے بعد وہ بحالت جلاوطنی میں دس سال تک صفویوں کے پاس ایران میں مقیم رہا۔ اِس دور میں بہادر خان کا قیام زیادہ تر اصفہان میں رہا جہاں اُس نے اُن معلومات کو فارسی ماخذوں کے ذریعے اور زیادہ تر وسیع کیا جو اُس نے قازقوں کے دربار میں اپنی قوم کے ماضی کے متعلق حاصل کی تھیں۔

## دور حکومت
1642ء میں حاکم خیوا اسفندیار کے انتقال کے بعد بہادر خان خیوا کا حاکم بن گیا۔ خان خیوا کی حیثیت سے اُس نے روس کے ساتھ ساتھ دوسرے ہمسایہ ممالک سے بھی سفارتی تعلقات قائم رکھے حالانکہ اِن سفارتی تعلقات میں بار بار کی جنگوں سے خلل اندازی بھی واقع ہوتی رہی۔ ترکمان قبائل کے خلاف 1644ء، 1646ء، 1648ء، 1651ء اور 1653ء کی مسلسل مہمات کے نتیجے میں قرہ قوم اور منغیشلاق کے بعض قبائل نے بہادر خان کی اِطاعت قبول کرلی۔ 1649ء، 1653ء اور 1656ء میں اُس کے قلمقوں کے خلاف صف آرائی جاری رہی۔ 1655ء اور 1662ء میں وہ بخارا کے خلاف محاذ آرائی میں شریک رہا۔کبھی کبھی وہ اُن روسی قافلوں کو بھی جو اُس کے علاقوں سے گزرتے تھے، لوٹ لینے کی اجازت دے دیتا تھا مگر پھر کسی اور بنا پر نہیں تو اپنے ملک کے تجارتی مفاد ہی کے پیش نظر اِس قسم کی لوٹ مار کا ہرجانہ بھی اداء کردیتا۔ باقی تمام اُمور میں وہ اپنے ملک و سلطنت کی بہبود کی خاطر علم و ہنر کی ترقی میں کوشاں رہا۔ عسکری صلاحیتیں جو معمولی درجے کی تھیں، اُس نے خود سے منسوب کی ہیں جن کا ثبوت اُس کی تاریخی کتب سے بھی ملتا ہے۔

## وفات
1663ء میں بہادر خان 60 یا 61 سال کی عمر میں خیوا میں انتقال کرگیا۔

## مزید دیکھیے
* خانان خیوہ

## حوالہ جات

زمرہ:1603ء کی پیدائشیں
زمرہ:1663ء کی وفیات
زمرہ:سترہویں صدی کے مؤرخین
زمرہ:وسطی ایشیا کے مؤرخین
زمرہ:ایران میں تارکین وطن
اسلم شاہ بہرائچی

**مولانا سید اسلم شاہؒ** کی پیدائش 1905 ء میں شہر بہرائچ کے مشہور و معروف خاندان میں ہوئی تھی۔آپ خاندانِ شاہ نعیم اللہ ؒ بہرائچی کے چشم و چراغ تھے۔۔آپ کے والد حضرت شاہ الحسن ؒ اپنے وقت کے مشہور و معروف بزرگ ہوئے۔آپ خانقاہ نعیمیہ کے سجادہ نشین تھے۔

## حالات
آپ نے ابتدائی تعلیم گھر پر ہی حاصل کی۔مزید تعلیم دارالعلوم ندوۃ العلماء سے حاصل کی تھی۔بہرائچ و اطراف ضلع بہرائچ میں سلسلہ سلسلہ نقشبندیہ مجددیہ مظہریہ نعیمیہ کی اشاعت میں آپ اہم کردار تھا۔آپ کے سیکڑوں مرید تھے۔خاص طور پر بہرائچ ،گونڈہ شہروں ۔
مولانا اسلم شاہؒ نے دارالعلوم ندوۃ العلماء سے سند فراغت حاصل اس کے بعد ارباب دارالعلوم ندوۃ العلماءنے بحیثیت مدرس انھیں آج کے پاکستان کے کوہاٹ(صوبہ سرحد؍خیبر پختونخوا ) بھیج دیا ۔ وہاں 12 سال تک تدرسی خدمات انجام دینے کے بعد 1938ء میں وہاں سے مستعفی ہو کر بہرائچ اپنی خاندانی خانقاہ میں زیب سجادہ ہوئے۔
مولانا محمد ادریس ذکاؔ گڑہولوی اپنے پیر قطب القطاب حضرت مولانا محمد بشارت کریم ؒ کی حیات،مکتوبات اور ملفوظات وغیرہ مبنی تصنیف ’’جنت الانوار‘‘ میں مولانا اسلم شاہ ؒ کے تعارف میں لکھتے ہیں
’’آپ مشہور بزرگ مولانا بشارت کریم ؒ کے مرید اور خلیفہ تھے۔کوہاٹ میں ملازمت کے زمانہ ہی میں مولانا موصوف کی گڑہول آمد و شد شروع ہو ئی۔مولانا نہایت خموشی کے ساتھ گڑہول میں اپنی حاضری کے حالا ت و کیفیات درج کرتے رہے مگر اس کی خبر سوائے ان کے خاص عزیزوں کے دوسروں کو نہ تھی۔مولانا کے انتقال کے بعد ان کے ایک عزیز خاص نے اس بیاض سے سارے مضامین نقل کر کے بھیجے ہیں۔جو قول ِ اسلم کے نام شائع ہوا اسی کتاب میں شامل ہے۔‘‘
## وفات
مولانا اسلم شاہ ؒ کی وفات 29 ذی الحجه 1390 ھ مطابق 07 مارچ 1970 ءکو مولسری مسجد واقع گھر پر ہوئی۔آپ کی تدفین احاطہ شاہ نعیم اللہ ؒ بہرائچی واقع خاندانی قبرستان میں ہوئی۔

## حوالہ جات

* جنت الانوار مطبوعہ 1989
* بہرائچ ایک تاریخی شہر
## بیرونی روابط
* http://www.indiannaqshbandi.org/snmn.html

زمرہ:1905ء کی پیدائشیں
زمرہ:1970ء کی وفیات
زمرہ:بھارت کے سنی علما
زمرہ:ہندوستانی صوفیا
زمرہ:بھارتی مسلم شخصیات
زمرہ:بہرائچ کی شخصیات
زمرہ:سنی صوفیاء
زمرہ:نقشبندی بزرگ
فاطمہ بنت سعد

**فاطمہ بنت سعد** کی ولادت سن عیسوی ساٹھ سے ایک سو ساٹھ (60ء تا 160ء) کے درمیان میں ہوئی۔ یعنی جناب محمد رسول اللہ سے تقریباً ساڑھے چار سو سال پہلے۔ ان کا تذکرہ تاریخ کے اوراق میں اس طرح آیا کہ یہ نبئ آخر الزماں جناب محمد رسول اللہ کے جد امجد کلاب بن مرہ کی شریک حیات یعنی آپ ﷺ کی جدۂ امجد (پر دادی) ہیں۔

## پیدائش
ساٹھ عیسوی (60ء) سے ایک سو ساٹھ عیسوی (160ء) کے درمیان میں ان کی پیدائش کا زمانہ بتایا جاتا ہے۔

## مذہب
ان کے مذہب (دین) کے تعلق سے یہ بات کہی جاتی ہے یہ دین فَترہ سے تعلق رکھتی ہیں۔ فترہ، اس دور یا دین کو کہا جاتا ہے جس میں کوئی نبی یا رسول مبعوث نہیں کیے گئے۔

## مختصر حالات زندگی
فاطمہ بنت سعد کا نکاح، کلاب بن مرہ سے ہوا اور ان سے دو اولاد ہوئیں۔ ایک کا نام قصی بن کلاب بن مرہ اور دوسرے کا نام، زہیرہ بن کلاب بن مرہ تھا۔ ان کے عرصۂ حیات میں ہی کلاب بن مرہ کا انتقال ہو گیا جس کے بعد بنو ازرہ کے ایک شخص، ربیعہ بن حرم نے ان سے نکاح کیا اور ان کو ملک شام لے گئے، ربیعہ بن حرم کے نسب سے ایک اور لڑکے کی ولادت ہوئی جس کا نام دراج بن ربیعہ بن حرم ہے۔

## شجرۂ نسب
فاطمة بنت سعد بن سيل بن خير بن حمالة بن عوف بن غنم بن عامر بن عمرو بن جعثمة بن جعثمة بن يشكر بن مبشر بن صعب بن دہمان بن نصر بن زہران بن كعب بن الحارث بن كعب بن عبد اللہ بن مالك بن نصر بن الازد بن الغوث بن نبت بن مالك بن زيد بن كہلان بن سبا بن يشجب بن يعرب بن قحطان

## اولاد
# قصی بن کلاب بن مرہ بن کعب
# زہیرہ بن کلاب بن مرہ بن کعب
# دراج بن ربیعہ بن حرم

## محمد سے تعلق
فاطمہ بنت سعد زوجہ کلاب بن مرہ کی پانچویں پشت میں جناب عبد اللہ کے یہاں، 571ء میں محمد بن عبد اللہ کی ولادت باسعادت ہوئی۔

## وفات
ان کی وفات کا زمانہ، 160ء ایک سو ساٹھ عیسوی سے 260ء دو سو ساٹھ عیسوی کے درمیان میں ہے۔

## حوالہ جات

 

زمرہ:ازد
زمرہ:اسلاف صحابہ
زمرہ:اہل بیت
زمرہ:چوتھی صدی کی خواتین
زمرہ:چوتھی صدی کی عرب شخصیات
زمرہ:محمد بن عبد اللہ کے آباؤ اجداد
بکار بن قتیبہ

**بکار بن قتیبہ** یا **قاضی بکار** (پیدائش: 798ء— وفات: 25 جون 884ء) فقہ حنفی کے متبحر عالم، قاضی، محدث اور مصر کے قاضی القضاۃ تھے۔

## سوانح

### نام و نسب
قاضی بکار کا نام بکار بن قتیبہ ہے جبکہ نسب یوں ہے:  بکار بن قتیبہ بن عبیداللہ بن بشیر بن عبیداللہ بن ابی بکرۃ الثقفی البکراوی۔  ابن حبان کے مطابق قاضی بکار ایک ثِقہ عالم اور محدث تھے اور ابوبکرہ کی کنیت سے مشہور تھے۔

### پیدائش
قاضی بکار کی پیدائش 182ھ مطابق 798ء میں بصرہ میں ہوئی۔

## تحصیل علم
قاضی بکار نے فقہ کی تحصیل ہلال بن یحییٰ الرائی اور عیسیٰ بن ابان سے کی جبکہ علم حدیث امام ابوداؤد طیالسی، یزید بن ہارون، صفوان بن عیسیٰ، عبد الصمد بن عبد الوارث اور مؤمل بن اسماعیل العدوی اور امام الحافظ عبد الصمد بن عبد الوارث التنوری سے حاصل کیا۔ بصرہ میں کثیر محدثین عظام سے شرفِ تلمذ حاصل کیا۔

## تلامذہ
قاضی بکار سے روایت کرنے والوں میں امام ابوعوانہ اسفرائینی، امام ابن خزیمہ، عبد اللہ بن عتاب الرفتی، یحییٰ بن صاعد، ابن جوہا، امام ابو جعفر طحاوی اور کثیر محدثین عظام شامل ہیں۔

## بغداد میں قیام اور سیاسی حالات
قاضی بکار کے زمانے میں بغداد جو خلافت عباسیہ کے زوال و بحران سے گذر رہا تھا، آئے روز خلفائے عباسیہ کے عزل و نصب کے معاملے طے ہوتے تھے۔ ایک بار جب یہی عمل دہرایا گیا تو اِن حالات میں حکومت وقت نے بطور قاضی کے اِن سے معزول ہونے والے خلیفہ پر لعن طعن کرنے کو کہا تو انھوں نے صاف انکار کر دیا۔ اِس انکار پر انھیں بیشتر آزمائشوں سے گذرنا پڑا۔ ابن خلکان کا بیان ہے کہ بلاد الشام کے والی احمد بن طولون جو بکار بن قتیبہ کو اُن کی مقررہ تنخواہ کے علاوہ ایک ہزار دینار بطور ہدیہ بھیجا کرتا تھا، مگر وہ اِس رقم کو استعمال کیے بغیر رکھ دیتے۔ جب قاضی بکار سے احمد بن طولون نے موفق پر خطبہ جمعہ میں لعنت کرنے کو کہا اور قاضی نے انکار کر دیا تو احمد بن طولون نے عطا کردہ مال کی واپسی کا مطالبہ کیا۔ انھوں نے دیناروں سے بھری ہوئی اٹھارہ تھیلیاں ویسے ہی مہرشدہ واپس لوٹا دیں، جس پر احمد بن طولون بہت شرمندہ ہوا۔ احمد بن طولون نے قاضی بکار سے منصب قضا واپس لے لیا اور انھیں قید کر دیا۔ پھر جب مناظرہ ہوتا تو قاضی بکار مناظرہ کے لیے مجلس میں آ جاتے اور جب مجلس مناظرہ ختم ہوجاتی تو دوبارہ جیل خانہ واپس بھیج دیے جاتے۔ جب قاضی بکار کی سزائے قید طویل ہو گئی تو عوام سے بہت سے لوگوں نے احمد بن طولون سے درخواست کی کہ انھیں قاضی بکار سے سماعت حدیث کی اجازت دے دی جائے تو اُس نے اجازت دے دی۔ اِس کے بعد قاضی بکار قیدخانے کی کھڑکی سے اپنے شاگردوں کے سامنے احادیث بیان کیا کرتے تھے۔ عمر کے آخری دور میں اکثر لوگوں نے اِسی کیفیت میں آپ سے حدیث کا سماع کیا ۔ احمد بن طولون نے قاضی بکار کو جیل خانہ سے کرائے کے ایک مکان پر منتقل کرنے کا حکم دیا جہاں وہ کافی عرصہ مقیم رہے۔ جب 10 مئی 884ء کو احمد بن طولون کا انتقال ہو گیا تو قاضی بکار سے کہا گیا کہ: امیر تو فوت ہو گیا اور اب آپ اپنے گھر تشریف لے جائیں مگر انھوں نے جواب دیا کہ: کرائے کا گھر ہی اُن کے لیے بہتر ہے۔ قاضی بکار کا انتقال اسی کرائے کے گھر میں ہوا۔

## وفات
قاضی بکار کا انتقال بروز جمعرات 24 ذوالحجہ 270ھ مطابق 25 جون 884ء کو ہوا۔نمازِ جنازہ میں عید کی نماز سے زیادہ ہجوم تھا۔ نمازِ جنازہ قاضی بکار کے بھتیجے محمد بن الحسن بن قتیبہ الثقفی نے پڑھائی۔

## تصانیف
قاضی بکار بیشتر کتب کے مصنف بھی تھے جن میں اُن کی علم فقہ پر کتاب ’’وثائق العہود‘‘ مشہور ہے۔

## مزید دیکھیے

* احمد بن طولون

## حوالہ جات

زمرہ:احناف
زمرہ:182ھ کی پیدائشیں
زمرہ:270ھ کی وفیات
صدا انبالوی

**صد انبالوی** ایک اردو، ہندی اور پنجابی شاعر ہیں۔ سنہ 1951ء میں انبالہ میں پیدا ہوئے۔ اردو اور ہندی میں شاعری پر چار کتب تحریر کر چکے ہیں۔ انھوں نے کچھ پنجابی شاعری بھی لکھی ہے۔ صدا انبالوی کا حقیقی نام راجندر پال سنگھ ہے۔ وہ نیشنل ہائی وے اتھارٹی آف انڈیا (NHAI) برائے شاعری کے چیئرمین بھی ہیں۔

## مجموعات کلام
صدا انبالوی کے مجموعات کلام میں ایک ہندی مجموعۂ کلام *اپنا-اپنا آسماں* بھی ہے جسے 2005ء میں چھاپا گیا تھا۔ 

## حوالہ جات

زمرہ:1951ء کی پیدائشیں
زمرہ:اردو شعرا
زمرہ:پنجابی شعرا
زمرہ:ہندی شعرا
زمرہ:انبالہ کی شخصیات
زمرہ:اکیسویں صدی کے بھارتی شعرا
حبہ بنت ہلیل

**حبہ بنت ہلیل** کا تذکرہ، تاریخ کے اوراق کئی اہم وجوہات کی بنا پر کیا گیا ہے۔ جس میں سب سے اہم یہ ہے حبہ بنت ہلیل جناب محمد رسول اللہ کی جدۂ امجد (پردادادیوں) میں سے ایک ہیں۔

## مختصر تعارف
حبہ بنت ہلیل، کلاب بن مرہ بن کعب زوجہ فاطمہ بنت سعد بن بن سیل کی بہو یعنی قصی بن کلاب بن مرہ بن کعب کی بیوی ہیں۔ حبہ، ہلیل بن حبشیہ بن سلول بن کعب عمرو الخزاعی کی بیٹی تھیں جو بنو خزاعہ سے تعلق رکھتے تھے اور کعبہ شریف کے متولی و سرپرست تھے۔ ہلیل بن حبشیہ کی وفات کے بعد خانۂ کعبہ کی کنجی اور سرپرستی حبہ بنت ہلیل کو ملی جو ان کے خواہش کے مطابق قصی بن کلاب بن مرہ کے حصے میں آئی اور وہ کعبہ شریف کے متولی اور سرپرست بن گئے۔

## پیدائش
(400ء سے 540ء) چار سو عیسوی سے چار سو پچاس عیسوی کے درمیان میں ان کی پیدائش کا زمانہ ہے۔

## محمد سے حبہ بنت ہلیل تک
محمد بن عبد اللہ بن عبد المطلب بن ہاشم بن عبد مناف بن قصی زوجہ حبہ بنت ہلیل۔

## نانیہالی شجرہ
والدہ: آمنہ بنت وهب بن عبد مناف بن زهرة بن كلاب

## قصی سے پہلے
قصي (نام، زید) بن كلاب بن مرة بن كعب بن لؤي بن غالب بن فهر بن مالك بن النضر (نام، قيس) (وہ قريش ہیں) بن كنانة بن خزيمة بن مدركة (نام، عامر) بن إلياس بن مضر بن نزار بن معد بن عدنان

## عدنان تا اسماعیل
عدنان بن ہمیسغ بن سلامان بن عوص بن بوز بن قموال بن ابی بن عوّام بن ناشد بن حزا بن بلداس بن تدلاف بن طابخ بن جاحم بن ناحش بن ماخی بن عیفی بن عبقر بن عبید بن دعا بن حمدان بن سنبر بن یثربی بن نحزن بن یلجن بن ارعوے بن عیضی بن دیشان بن عیصر بن اقناد بن ابہام بن مقصی بن ناحث بن زارح بن شمّی بن مَزّی بن عوص بن عرّام بن قیدار بن اسماعیل

## اولاد
حبہ بنت ہلیل کی چار اولاد ہیں۔ عبد الدار، عبد العزیٰ، عبد القصی اور عبد مناف۔

## اہمیت
محمد بن عبد اللہ کی پردادی اور خانۂ کعبہ کی سرپرست اور متولی۔

## وفات
(540 سے 500ء) چار سو پچاس سے پانچ سو عیسوی کے درمیان میں ان کی وفات ہوئی۔

## حوالہ جات

 

زمرہ:اسلاف صحابہ
زمرہ:اہل بیت
زمرہ:پانچویں صدی کی خواتین
زمرہ:پانچویں صدی کی عرب شخصیات
زمرہ:محمد
رمن سنگھ

**رمن سنگھ** ایک بھارتی سیاست دان اور 7 دسمبر 2003ء سے 16 دسمبر 2018ء تک چھتیس گڑھ کے وزیر اعلیٰ رہے۔ وہ بھارتیہ جنتا پارٹی کے رکن ہیں۔ رمن ای این ٹی آیورویدک طبیب ہیں۔
## پس منظر
رمن سنگھ 23 اکتوبر 1952ء کو کوردھا، مدھیہ پردیش (موجودہ چھتیس گڑھ، بھارت) میں پیدا ہوئے۔ ان کی پیدائش ایک راجپوت خاندان میں ہوئی تھی۔ ان کی موجودہ راجپوت برادری ایک مضبوط سیاست دان اور بھارتیہ جنتا پارٹی کے سینئر لیڈر سے بہت قریب ہے۔ انھیں آیوروید میں مہارت حاصل ہے۔
## سیاسی زندگی
1976ء-77ء میں رمن نے بھارتیہ جن سنگھ کے یوتھ ونگ میں شمولیت اختیار کی اور یوتھ ونگ کے صدر بن گئے۔ سنہ 1983ء میں وہ کوردھا بلدیہ کے کونسلر بننے میں کامیاب ہو گئے۔

سنہ 1990ء اور سنہ 1993ء میں وہ مدھیہ پردیش قانون ساز اسمبلی کے دو مرتبہ رکن منتخب ہوئے۔ 1999ء میں چھیس گڑھ کے راجنندگاؤں سے تیرہویں لوک سبھا کے رکن منتخب ہوئے۔ اٹل بہاری واجپائی کی حکومت میں وہ 1999ء سے 2003ء تک وزیر مملکت برائے تجارت تھے۔ چھتیس گڑھ کی نئی ریاست بننے کے بعد انھیں وہاں کا بھارتیہ جنتا پارٹی (بی جے پی) صدر بنایا گیا اور جماعت کو سنہ 2003ء کے ریاستی اسمبلی انتخابات میں جیت دلوائی۔ دلیپ سنگھ جودیو جو وزیر اعلیٰ کے عہدے کے لیے مضبوط مدمقابل تھے، پر بدعنوانی کے الزامات کی وجہ سے بی جے پی قیادت نے رمن سنگھ کو وزیر اعلیٰ کے طور پر نامزد کر دیا۔ اپنی تنظیمی قابلیتوں کے لیے انھوں نے داد وصول کی۔

سنہ 2002ء میں انھوں نے مہیندر کرما جنھیں 25 مئی 2013ء میں نیکسلیوں نے قتل کر دیا تھا، کی تحریک سلوا جڈم کی حمایت کرتے ہوئے چھتیس گڑھ میں نیکلسی تنظیموں پر پابندی عائد کر دی۔ 12 دسمبر 2008ء کو انھوں نے دوسری مرتبہ عہدے کا حلف اٹھایا۔ 2013ء کے انتخابات جیت کر وہ تیسری مرتبہ چھتیس گڑھ کے وزیر اعلیٰ منتخب ہو گئے۔

## حوالہ جات

زمرہ:1952ء کی پیدائشیں
زمرہ:بقید حیات شخصیات
زمرہ:بھارتیہ جنتا پارٹی کے وزرائے اعلیٰ
زمرہ:تیرہویں لوک سبھا کے ارکان
زمرہ:چھتیس گڑھ سے بھارتیہ جنتا پارٹی کے سیاست دان
زمرہ:چھتیس گڑھ سے لوک سبھا کے ارکان
زمرہ:چھتیس گڑھ کے وزرائے اعلیٰ
زمرہ:راشٹریہ سویم سیوک سنگھ کے ارکان
زمرہ:ضلع کبیردھام کی شخصیات
زمرہ:مدھیہ پردیش قانون ساز اسمبلی کے ارکان
زمرہ:ویکی ڈیٹا سے مطابقت رکھنے والی مختصر تفصیل
مومنہ مستحسن

**مومنہ مستحسن** پاکستان کی ایک موسیقارہ، گلوکارہ، نغمہ نویس اور سماجی جہدکار ہیں۔ ان میدانوں میں شاندار کارکردگی کی بنا پر وہ پاکستان کی معروف و مقبول شخصیات میں شمار کی جاتی ہیں۔

مومنہ مستحسن کا بچپن اسلام آباد اور نیو یارک میں گذرا اور ابتدائی تعلیم مکمل کرنے کے بعد اسٹونی بروک یونیورسٹی سے بایومیڈیکل انجنیئرنگ اینڈ اپلائڈ میتھمیٹکس میں دوہری ڈگری حاصل کی۔ فرحان سعید کے نغمہ "پی جاؤں" اور بعد ازاں بھارتی فلم ایک ولن (2014ء) کے نغمہ "آواری" سے انھیں شہرت ملی۔ سنہ 2016ء میں مومنہ نے کوک اسٹوڈیو میں راحت فتح علی خان کے ساتھ پہلا نغمہ گایا۔ اس نغمہ نے انھیں شہرت کی بلندیوں پر پہنچا دیا اور وہ پاکستان کی مشہور ترین چہروں میں شامل ہو گئیں۔ سنہ 2018ء کے وسط میں انھوں نے اپنا نغمہ "آیا ناں تو" پیش کیا جو محض چوبیس گھنٹوں میں یوٹیوب پر پانچویں مقام پر جا پہنچا۔

گلوکاری کے ساتھ مومنہ اسٹیج شو میں بھی حصہ لیتی ہیں۔ نیز متعدد اہم سماجی امور مثلاً تعلیم، ذہنی صحت اور پاکستان میں خواتین کے کردار پر وہ عوام کو بیدار کرنے کی کوشش کرتی ہیں۔ وہ اقوام متحدہ برائے خواتین، پاکستان کی رکن بھی ہیں۔

## ابتدائی زندگی اور تعلیم
مومنہ مستحسن کی والدہ ہما مستحسن ڈاکٹر ہیں جبکہ ان کے والد کاظم مستحسن پاک فوج کے ریٹائرڈ بریگیڈیئر اور ستارہ امتیاز یافتہ ہیں۔ مومنہ کے بڑے بھائی ہاشم مستحسن بھی ڈاکٹر ہیں جبکہ چھوٹے بھائی حیدر مستحسن اقوام متحدہ کے محکمہ پاکستان میں کام کرتے ہیں۔

مومنہ نے لاہور گرامر اسکول سے ابتدائی تعلیم مکمل کی اور اعلیٰ تعلیم کے لیے امریکا چلی گئیں جہاں انھوں نے سنہ 2016ء میں اسٹونی بروک یونیورسٹی سے بایومیڈیکل انجینئری اور اپلائیڈ میتھمیٹکس میں اعلیٰ سند حاصل کی۔

مومنہ نے ابتداً وائلن بجانا سیکھا اور بغیر کسی مشق کے اپنے ہی اسکول کی ایک محفل میں گایا۔

## ذاتی زندگی
ستمبر سنہ 2016ء میں مومنہ مستحسن نے ٹویٹر پر تصدیق کی کہ امریکی بینکار علی نقوی سے ان کی منگنی ہو چکی ہے۔ لیکن سنہ 2017ء کے اوائل ہی میں یہ رشتہ ٹوٹ گیا۔

## مزید دیکھیے
*  100 خواتین (بی بی سی)

## حوالہ جات

زمرہ:اکیسویں صدی کی پاکستانی گلوکارائیں
زمرہ:اکیسویں صدی کی گلوکارائیں
زمرہ:بقید حیات شخصیات
زمرہ:پاکستانی گلوکارائیں
زمرہ:پنجابی شخصیات
زمرہ:پنجابی گلوکار
زمرہ:ریاستہائے متحدہ میں پاکستانی تارکین وطن
زمرہ:کوئٹہ کی شخصیات
زمرہ:لاہور گرامر اسکول کے فضلا
زمرہ:بی بی سی 100 خواتین
زمرہ:پنجابی زبان کے گلوکار
زمرہ:ویکی ڈیٹا سے مختلف مختصر وضاحت
زمرہ:مہاجر شخصیات